
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 210 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Καθορισμός ορίων αιγιαλού και παραλίας στη θέση 
«ΠΑΡΑΛΙΑ ΑΗ ΓΙΑΝΝΗ» του Δήμου Αβδήρων Ν. 

Ξάνθης. 1 

Κήρυξη ως αναδασωτέας έκτασης εμβαδού δύο κόμ¬ 
μα οχτακόσια ενενήντα τέσσερα (2,894 στρεμ.) 
στη θέση «Βαρυπατινά» Δημοτικού Διαμερίσμα¬ 
τος Βαρυπατάδων Περιφ. Δ. Αχίλλειων Ν. Κέρκυ¬ 


ρας. 2 

Καθορισμός πλάτους οδών στους οικισμούς Καλλι¬ 
θέα, Πρασσά και Καρτερού του Δήμου Ν. Αλικαρ¬ 
νασσού. 3 


Διαπίστωση υπαγωγής στις νέες διατάξεις για τις 
απαλλοτριώσεις της μελέτης «οδικό τμήμα της 
μελέτης από Διακλάδωση Χερσονήσου έως Οροπ. 
Λασιθίου» τμήμα I (από διακλάδωση Χερσονήσου 
έως Αρυα δρΙαεΙι),τμήμα II (από κόμβο Οροπ. Λα¬ 
σιθίου έως Ποταμιές) και Τμήμα III (από Αβδού 


έως Κράσι). 4 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ’ αριθμ. 2297/4.6.1982 
απόφαση Νομάρχη Χαλκιδικής. 5 

Α ΠΟΦΑΣΕΙ Σ 

Αριθ. 206 (1) 


Καθορισμός ορίων αιγιαλού και παραλίας στη θέση 
«ΠΑΡΑΛΙΑ ΑΗ ΓΙΑΝΝΗ» του Δήμου Αβδήρων Ν. Ξάνθης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις των άρθρων 3, 4, 5 και 6 του ν. 2971/ 
2001 (ΦΕΚ 285/τ. Α"/19.12.2001) «Περί αιγιαλού και πα¬ 
ραλίας». 

2. Τις διατάξεις του άρθρου 2 του ν.δ. 439/1970 «Περί 
συμπληρώσεως των διατάξεων περί αιγιαλού». 

3. Τις διατάξεις του άρθρου 5 του ν. 3200/1955 «Περί 
διοικητικής αποκέντρωσης» όπως αυτές τροποποιήθη¬ 
καν και ισχύουν σήμερα. 

4. Τις διατάξεις του άρθρου 19 παραγρ. 5 ν. 2344/1995, 
του άρθρου 52 παρ. 6 ν. 2218/1994, του άρθρου 4 παρ. 7 
του ν. 2240/1994, δυνάμει των οποίων αρμοδιότητες του 
Υπουργείου Οικονομικών που είχαν μεταβιβασθεί στους 
Νομάρχες, ανήκουν στον Περιφερειακό Δ/ντή, σε συνδυ¬ 
ασμό με αυτές του άρθρου 14 παρ. 2 του ν. 2399/1996, 
με τις οποίες προβλέπεται η κατάργηση των θέσεων 
των Περ/κών Δ/ντών, οι αρμοδιότητες πλέον του οποίου 
περιήλθαν στο Γενικό Γραμματέα της Περιφέρειας και 
ασκούνται από τον Αναπληρωτή Περ/κό Δ/ντή. 

5. Τις διατάξεις του τετάρτου εδαφίου της παρ. 2 
του άρθρου 1 και της παρ. 6 του ίδιου άρθρου του 
ν. 2503/1997 «Διοίκηση, οργάνωση, στελέχωση της Περι¬ 
φέρειας, ρύθμιση θεμάτων για την Τοπική Αυτοδιοίκηση 
και άλλες διατάξεις» (ΦΕΚ 107/Α), σύμφωνα με τις οποίες 
οι Περιφερειακές Υπηρεσίες του Υπουργείου Οικονο¬ 
μικών, που συγκροτούσαν την Περιφερειακή Διοίκηση 
του Νομού ή της Νομαρχίας, δεν υπήχθησαν στην ενιαία 
οργανική μονάδα της Περιφέρειας, ούτε καταργήθηκαν, 
αλλά αποτελούν από 1.9.1997, Υπηρεσίες του Υπουργεί¬ 
ου Οικονομικών. 

6. Το υπ’ αριθμ. 28979/31.7.1997 έγγραφο της Δ/νσης 
Διοίκησης του Υπουργείου Εσωτερικών, Δημόσιας Δι¬ 
οίκησης και Αποκέντρωσης σύμφωνα με το οποίο οι 
αρμοδιότητες του Γ ενικού Γ ραμματέα της Περιφέρειας 
σε θέματα Υπηρεσιών του Υπουργείου Οικονομικών, με- 
ταφέρονται από 1.9.1997 στον Υπουργό Οικονομικών. 

7. Την υπ’ αριθμ. 37930/ΔΙΟΕ1264/14.10.2ΘΘ5 (ΦΕΚ 
Β' 1432) κοινή απόφαση του Πρωθυπουργού και του 
Υπουργού Οικονομίας και Οικονομικών για τον καθο¬ 
ρισμό αρμοδιοτήτων των Υφυπουργών Οικονομίας και 
Οικονομικών. 

8. Τις διατάξεις της παρ. 21 του άρθρου 46 του 
ν. 3220/2004 (ΦΕΚ 15/τ.Α728.1.2004) «Μεταβίβαση αρμο¬ 
διοτήτων του Υπουργού Οικονομίας και Οικονομικών 
στο Γ ενικό Γ ραμματέα της Περιφέρειας». 

9. Το υπ’ αριθμ. 1030067/296/Α0006/7.4.2004 έγγραφο 
της Δ/νσης Οργάνωσης της Γ ενικής Δ/νσης Διοικητικής 
Υποστήριξης του Υπουργείου Οικονομίας και Οικονομι¬ 
κών «Διευκρινίσεις για τις αρμοδιότητες των Υφυπουρ¬ 
γών Οικονομίας και Οικονομικών που περιέρχονται από 
10.4.2004 στους Γεν. Γραμματείς Περιφερειών». 

10. Την από 21.6.2005 έκθεση της Επιτροπής καθορι¬ 
σμού των οριογραμμών του αιγιαλού και της παραλίας 
και παλαιού αιγιαλού στη θέση «ΠΑΡΑΛΙΑ ΑΗ ΓΙΑΝΝΗ» 

του Δήμου Αβδήρων Ν. Ξάνθης και το από Ιούνιο 2005 
τοπογραφικό και υψομετρικό διάγραμμα, εξαρτημένο 
από το κρατικό δίκτυο (ΕΓΣΑ ’87), κλίμακας 1:500, το 
οποίο έχει συνταχθεί από τον Τοπογράφο Μηχανικό 
Κοτζαμπάση Δήμο, σε μία (1) πινακίδα και έχει θεωρηθεί 
στις 15.6.05 από την Τσακίρη Μαρία Αγρονόμο Τοπ/φο 
Μηχ/κό της Κτηματικής Υπηρεσίας Ν. Ξάνθης όπως ορί¬ 
ζει το άρθρο 4 παρ. 2 του ν. 2971/2001. 

11. Το με αριθμό Φ 544.5/1379/05/10250/14.12.2005 έγ¬ 
γραφο του Γενικού Επιτελείου Ναυτικού. 

12. Το υπ’ αριθμ. 18/13.1.2006 έγγραφο της Κτηματικής 
Υπηρεσίας Ν. Ξάνθης, αποφασίζουμε: 

Επικυρώνουμε την από 21.6.2006 έκθεση της κατά το 
άρθρο 3 του ν. 2971/2001 αρμόδιας Επιτροπής περί χά¬ 
ραξης των οριογραμμών του αιγιαλού και παραλίας και 
παλαιού αιγιαλού στη θέση «ΠΑΡΑΛΙΑ ΑΗ ΓΙΑΝΝΗ» του 
Δήμου Αβδήρων Ν. Ξάνθης και το από Ιουνίου 2005 το- 
πογραφικό και υψομετρικό διάγραμμα, εξαρτημένο από 
το κρατικό δίκτυο (ΕΓΣΑ «87), κλίμακας 1:500, το οποίο 
έχει συνταχθεί από τον Τοπογράφο Μηχανικό Κοτζα¬ 
μπάση Δήμο, σε μία (1) πινακίδα και έχει θεωρηθεί στις 
15.6.05 από την Τσακίρη Μαρία Αγρονόμο Τοπογράφο 
Μηχ/κό της Κτηματικής Υπηρεσίας Ξάνθης, με τα οποία 
καθορίστηκαν: 

1) Στο τοπογραφικό διάγραμμα: 

Α) Η οριογραμμή του αιγιαλού δια ερυθρός συνεχούς 
πολυγωνικής γραμμή Α1, Α2,...Α22 και Α23 της οποίας 
οι κορυφές εξασφαλίζονται από τα σταθερά σημεία 
ΚΙ, Κ2, Κ3, Κ4 και Κ5 και των οποίων οι συντεταγμένες 
αναγράφονται στο διάγραμμα. 

Β) Η οριογραμμή της παραλίας διά κίτρινης συνεχούς 
πολυγωνικής γραμμής Π1, Π2,... Π19 και Π20 της οποίας 
οι κορυφές εξασφαλίζονται από τα σταθερά σημεία 
ΚΙ, Κ2, Κ3, Κ4 και Κ5 και των οποίων οι συντεταγμένες 
αναγράφονται στο διάγραμμα. 

2) Ζώνη παραλίας μη σταθερού πλάτους για να εξυ¬ 
πηρετούνται οι σκοποί της παρ. 2 του άρθρου 1 του 
ν. 2971/2001. 

3) Δεν υπάρχουν κτίσματα στη ζώνη παραλίας. 

4) Η Επιτροπή αποφαίνεται ότι δεν υφίσταται παλαιός 
αιγιαλός. 

Η απόφαση αυτή μαζί με την έκθεση της Επιτροπής 
και το τοπογραφικό διάγραμμα, να δημοσιευθούν στην 
Εφημερίδα της Κυβερνήσεως. 

Κομοτηνή, 17 Ιανουάριου 2006 

Ο Γ ενικός Γ ραμματέας Περιφέρειας 
ΜΙΧΑΛΗΣ Α. ΑΓΓΕΛΟΠΟΥΛΟΣ 


ΕΚΘΕΣΗ 

Της επιτροπής καθορισμού ορίων Αιγιαλού-Παραλίας 
(άρθρο 3 ν. 2971/2001) 

Για τον καθορισμό για πρώτη φορά των οριογραμμών 
του αιγιαλού-παραλίας και παλαιού αιγιαλού στην πα¬ 
ραλία Αβδήρων στη θέση «ΠΑΡΑΛΙΑ ΑΗ ΠΑΝΝΗ». 

Στην Ξάνθη σήμερα 21.6.2005 οι υπογεγραμμένοι: 

1. Κωνσταντινίδης Χρήστος, Προϊστάμενος της Κτη¬ 
ματικής Υπηρεσίας Ξάνθης, ως Πρόεδρος. 

2. Τσακίρη Μαρία, Αγρονόμος Τοπογράφος Μηχ/κός 
της Κτηματικής Υπηρεσίας Ξάνθης, ως μέλος. 

3. Πασσάδης Νικόλαος, Υποπλοίαρχος Λ.Σ. Πόρτο- 
Λάγους Ξάνθης, ως μέλος. 


4. Τσιφτελίδης Σοφοκλής, Πολιτικός Μηχ/κός Δ/ντής 
Δ/νσης Πολεοδομίας της Νομ/κής Αυτοδιοίκησης Δρά- 
μας-Καβάλας-Ξάνθης του Νομαρχιακού Διαμερίσματος 
Ξάνθης, ως μέλος. 

5. Πασσοπούλου-Χατζή Αλέκα, Αρχιτέκτονας Μηχ/κός 
Δ/ντρια Χωροταξίας και Περιβάλλοντος της Γ. Γ. Περι¬ 
φέρειας Ανατ. Μακ. & Θράκης, ως μέλος, 

αποτελούντες την Επιτροπή Καθορισμού ορίων αιγι- 
αλού-παραλίας δυνάμει του άρθρου 3 του ν. 2971/2001 
και της υπ’ αριθμ. 6519/6.10.2004 απόφασης του Γενικού 
Γραμματέα Ανατολικής Μακεδονίας & Θράκης συγκλη- 
θείσα δια του υπ. αριθμ. 753/14.6.2005 εγγράφου του 
Προέδρου αυτής μεταβήκαμε επί τόπου στην προανα- 
φερόμενη περιοχή στις 16.6.2005 και 

Λαμβάνοντας υπόψη 

1. Την υπ’ αριθμ. 1133/10.6.2005 αίτηση του Δήμου 
Αβδήρων του Νομαρχιακού Διαμερίσματος Ξάνθης με 
την οποία ζητείται ο καθορισμός των ορίων αιγιαλού- 
παραλίας στην περιοχή Ασπρη Άμμος -«ΠΑΡΑΛΙΑ ΑΗ 
ΠΑΝΝΗ». 

2. Το από Ιουνίου 2005 τοπογραφικό και υψομετρικό 
διάγραμμα το συνταχθέν από τον Αγρονόμο Τοπογράφο 
Μηχ/κό Κοτζαμπάση Δήμο σε μια πινακίδα με κλίμακα 
1:500 που ελέχθηκε και θεωρήθηκε στις 15.6.2005 από 
την Τσακίρη Μαρία Αγρονόμο Τοπογράφο Μηχ/κό της 
Κτηματικής Υπηρεσίας όπως ορίζει το άρθρο 4 παρ. 2 
του ν. 2971/2001. 

3. Το ν. 2971/2001 (ΦΕΚ 285/τ.Α719.12.2001) 

4. Την κοινή υπουργική απόφαση αριθμ. 1089532 π.ε./ 
8205 π.ε./ Β0010/20.4.2005 των Υπουργών Οικονομίας 
και Οικονομικών και ΠΕ.ΧΩ.ΔΕ. «Στοιχεία καθορισμού 
αιγιαλού και παραλίας». 

5. Τα στοιχεία καθορισμού Αιγιαλού και Παραλίας που 
προβλέπονται από το άρθρο 9 του ν. 2971/2001 και την 
παραπάνω κοινή υπουργική απόφαση και ειδικότερα: 

I. Τη γεωμορφολογία του εδάφους για την οποία ανα¬ 
λυτικά αναφέρεται ότι: 

• Η μορφολογία της ακτής συνίσταται από: 

1) κατά το πλείστον από χαλαρά ιζήματα (άμμος, αμ- 
μοιλύς) και μόνο στο νότιο τμήμα της συνίσταται από 
βραχώδη πρανή με ήπιες κλίσεις και ύψη στέψης που 
κυμαίνονται απο 0,5~2 μ. 

• Της ακτής συνέχονται εκτάσεις: 

1) Πεδινές, και στο νότιο τμήμα λοφώδεις 

2) με έδαφος γαιώδες και τοπικά ιλυώδες 

3) ελών, μόνο στο κεντρικό τμήμα της περιοχής 

4) δομημένες (δόμηση αραιή) στο βόρειο τμήμα της 
περιοχής 

5) με χρήση αρχαιολογικού χώρου, τουριστική και Β' 
κατοικίας 

• Το φυσικό όριο βλάστησης συνίσταται από χαμηλή- 
ποώδη φυσική βλάστηση (αγριόχορτα, καλαμιές) 

II. Το γεγονός ότι στην περιοχή δεν εντοπίστηκαν 
παράκτιοι φυσικοί πόροι. 

III. Η περιοχή προσβάλλεται από ανέμους μέτριας 
εντάσεως 7 Βΐ (συνήθης μέγιστη ένταση) κυρίως από 
Ν, ΝΑ διευθύνσεις. 

IV. Η μορφολογία του πυθμένα ο οποίος συνίσταται 
από: 

• αμμώδη σύσταση με ήπιες κλίσεις και με ελαφρές 
εξάρσεις βράχων στο νότιο τμήμα πλησίον της ακτής, 
με μικρά βάθη κοντά στην ακτή. 

V. Πρόκειται για ακτή με μεγάλο ανάπτυγμα θαλάσ- 

σιας έκτασης, όμως η ένταση του κυματικού πεδίου 
είναι μέση λόγω του αβαθούς της ευρύτερης θαλάσσιας 
ζώνης. 

VI. Δεν υφίστανται τεχνικά έργα, υφίσταται όμως ξυ¬ 
λοκατασκευή χωρίς οικοδομική άδεια. 

VII. Την ύπαρξη του Περιφεριακού πλαισίου χωρο- 
ταξιακού σχεδιασμού της Περιφέρειας Αν. Μακεδο¬ 
νίας και Θράκης (αρ. Απόφασης 29310/2003 ΦΕΚ1471/ 
Β/9.10.2003). 

VIII. Την ύπαρξη του κηρυγμένου αρχαιλογικού χώ¬ 
ρου Αβδήρων (ΦΕΚ 409/7.7.1965, ΦΕΚ 305/31.5.1983). Στο 
βόρειο μέρος της έκτασης υφίσταται οικισμός αποφ. 
Νομάρχη Ξάνθης 2066/3.7.1991) ΦΕΚ 586/Δ75.9.1991). 

IX. Την μη ύπαρξη κτηματολογίου. 

X. Την ύπαρξη ευπαθών οικοσυστημάτων (βρίσκεται 
στην περιοχή του Εθνικού Καταλόγου ΝαΙυΓ3 2000 και 
είναι και προστατευόμενη περιοχή βάση της κοινής 
υπουργικής απόφασης 5796/1996 (ΦΕΚ 854/Β/16.9.1996) 
«Χαρακτηρισμός του Υδροβιότοπου Δέλτα Νέστου, 
Λίμνης Βιστωνίδας, Ισμαρίδος και της ευρύτερης πε¬ 
ριοχής τους ως πάρκου», η οποία τυπικά έχει λήξει, 
αποφασίζουμε: 

1. Τον καθορισμό επί του ως άνω τοπογραφικού δι¬ 
αγράμματος: 

Α. Την οριογραμμή του αιγιαλού δια ερυθρός συνε¬ 
χούς πολυγωνικής γραμμής 


Α1, Α2, Α3, Α4, Α5, Α6, Α7, Α8, Α9, Α10, Α11, Α12, Α13, Α14, 
Α15, Α16, Α17, Α18, Α19, Α20, Α21, Α22 και Α23 της οποίας 
οι κορυφές εξασφαλίζονται από τα σταθερά σημεία 
ΚΙ, Κ2, Κ3, Κ4 και Κ5 και των οποίων οι συντεταγμένες 
αναγράφονται στο διάγραμμα. 

Β. Την οριογραμμή της παραλίας δια κίτρινης συνε¬ 
χούς πολυγωνικής γραμμής 

Π1, Π2, Π3, Π4, Π5, Π6, Π7, Π8, Π9, ΠΙΟ, Π11, Π12, Π13, Π14, 
Π15, Π16, Π17, Π18, Π19 και Π20 της οποίας οι κορυφές 
εξασφαλίζονται από τα σταθερά σημεία ΚΙ, Κ2, Κ3, Κ4 
και Κ5 και των οποίων οι συντεταγμένες αναγράφονται 
στο διάγραμμα. 

2. Καθορίζει ζώνη παραλίας μεταβλητού πλάτους για 
να εξυπηρετούνται οι σκοποί της παρ. 2 του άρθρου 1 
του ν. 2971/2001. 

3. Δεν υπάρχουν κτίσματα στη ζώνη παραλίας 

4. Αποφαίνεται ότι δεν υφίσταται παλαιός αιγιαλός. 

Η Επιτροπή 
Ο Πρόεδρος 

ΧΡΙΣΤΟΣ ΚΩΝΣΤΑΝΤΙΝΙΔΗΣ 
Τα Μέλη 

ΜΑΡΙΑ ΤΣΑΚΙΡΗ, ΝΙΚΟΛΑΟΣ ΠΑΣΣΑΔΗΣ, ΣΟΦΟΚΛΗΣ 
ΤΣΙΦΤΕΛΙΔΗΣ, ΑΛΕΚΑ ΠΑΣΣΟΠΟΥΛΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. οικ. 1868 (2) 

Κήρυξη ως αναδασωτέας έκτασης εμβαδού δύο κόμμα 
οχτακόσια ενενήντα τέσσερα (2,894 στρεμ.) στη θέση 
«Βαρυπατινά» Δημοτικού Διαμερίσματος Βαρυπατά- 
δων Περκρ. Δ. Αχίλλειων Ν. Κέρκυρας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΙΟΝΙΩΝ ΝΗΣΙΩΝ 

Έχοντας υπόψη: 

Τις διατάξεις: 

1. Των άρθρων 24 παρ. 1 και 117 παρ. 3 του Συντάγ¬ 
ματος. 

2. Του άρθρου 5 του ν. 3200/1955 περί διοικ/κής απο¬ 
κέντρωσης όπως τροποποιήθηκε και συμπληρώθηκε 
μεταγενέστερα με το ν.δ. 532/1970. 

3. Του άρθρου 7 του ν. 2503/30.5.1997 «Διοίκηση, ορ¬ 
γάνωση, στελέχωση της Περιφέρειας κ.λ.π.». 

4. Του ν. 998/1979 «περί προστασίας των δασών κ.τ.λ.» 
και ειδικότερα α) του άρθρου 41 παρ. 1 β) του άρθρου 
38 παρ. 1 όπως τροποποιήθηκαν μέχρι σήμερα. 

5. Του άρθρου 1 του ν. 3208/2003. 

6. Τ ις διαταγές του Υπουργείου Γ εωργίας με αριθμ.: 

α) 160417/1180/8.7.1980, β) 182447/3049/24.9.1980 

7. Την υπ’ αριθμ. 1099/26.10.2004 δ/γή Υπ. Αγροτικής 
Ανάπτυξης και Τροφίμων. 

8. Την υπ’ αριθμ. οικ. 3029/8.3.2005 απόφαση Γ.Γ.Π.Ι.Ν 
με θέμα «Παράταση προθεσμίας κήρυξης εκτάσεων ως 
αναδασωτέων». 

9. Την υπ’ αριθμ. 1573/6.2.2006 πρόταση της Δ/νσης Δα¬ 
σών Κέρκυρας σχετικά με την κήρυξη ως αναδασωτέας 
της αναφερόμενης στο θέμα έκτασης αποφασίζουμε: 


Κηρύσσουμε ως αναδασωτέα την παραπάνω δασι¬ 
κού χαρακτήρα έκταση εμβαδού δύο κόμμα οχτακόσια 
ενενήντα τέσσερα (2,894) στρεμμάτων. Η έκταση αυτή 
βρίσκεται στη θέση «Βαρυπατινά» Δημοτικού Διαμερί¬ 
σματος Βαρυπατάδων Περιφ. Δ. Αχίλλειων Ν. Κέρκυρας, 
απεικονίζεται με στοιχεία (Α,Β,Γ,- Λ,Μ,Α) στο προσαρτη- 
μένο στην παρούσα απόφαση μας Τοπογρ. Διάγραμμα 
και έχει όρια: 

ΒΟΡΕΙΑ: Ελαιόκτημα μεγάλης ηλικίας εγκαταλελειμ- 
μένο. 

ΝΟΤΙΑ: Ελαιόκτημα μεγάλης ηλικίας εγκαταλελειμ- 
μένο. 

ΑΝΑΤΟΛΙΚΑ: Ρέμα και πέραν αυτού δασικού χαρα¬ 
κτήρα έκταση. 

ΔΥΤΙΚΑ: Ελαιόκτημα μεγάλης ηλικίας εγκαταλελειμ- 
μένο. 

Σκοποί της κήρυξης της ανωτέρω έκτασης ως ανα¬ 
δασωτέας είναι η διατήρηση του δασικού χαρακτήρα 
αυτής, ο αποκλεισμός διάθεσής της για άλλη χρήση και 
η αποκατάσταση της καταστραφείσας από παράνομη 
αποψίλωση δασικής βλάστησης, αποτελούμενης από 
σχοίνο, κουμαριά η οποία έγινε σε ανύποπτο χρονικό 
διάστημα και διαπιστώθηκε στις 18.1.2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 9 Φεβρουάριου 2006 

Ο Γ ενικός Γ ραμματέας Περιφέρειας 
ΣΩΤΗΡΙΟΣ ΒΟΣΔΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 4885 (3) 

Καθορισμός πλάτους οδών στους οικισμούς Καλλι¬ 
θέα, Πρασσά και Καρτερού του Δήμου Ν. Αλικαρ¬ 
νασσού. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του από 17.7.1923 ν.δ. «περί σχεδίων 
πόλεων κλπ» (ΦΕΚ228/Α/23)». 

2. Τις διατάξεις του ν. 1337/1983 (ΦΕΚ 33/Α/1983) όπως 
αυτός τροποποιήθηκε και ισχύει. 

3. Τις διατάξεις του άρθρου 6 του ν. 2503/1997 (ΦΕΚ 
107/Α/1997) «Διοίκηση, οργάνωση, στελέχωση της Πε¬ 
ριφέρειας» 

4. Το άρθρο 29 του ν. 2831/2000 (ΦΕΚ 141 /Α/2000) 
όπως τροποποιήθηκε και ισχύει. 

5. Το π.δ/γμα της 24.4.1985 (ΦΕΚ 181/Δ/1985) όπως αυτό 
τροποποιήθηκε, συμπληρώθηκε και ισχύει και ειδικότερα 
το άρθρο 6 παρ. 1, 2, και 3 αυτού. 

6. Την υπ’ αριθμ. 564/2005 απόφαση του Δημοτικού 
Συμβουλίου του Δήμου Ν. Αλικαρνασσού. 

7. Το υπ’ αριθμ. 10299/3.11.2005 έγγραφο της Τεχνικής 
Υπηρεσίας του Δήμου Ν. Αλικαρνασσού. 

8. Την από 10.11.2005 εισήγηση της Δ/νσης ΠΕΧΩ Πε¬ 
ριφέρειας Κρήτης προς το Περιφερειακό ΣΧΟΠ. 

9. Την υπ’ αριθμ. 6730/12.8.2003 (ΦΕΚ 1288/Β/2003) από¬ 
φαση του Γενικού Γραμματέα Περιφέρειας Κρήτης όπως 
τροποποιήθηκε μεταγενέστερα και ισχύει. 

10. Τη θετική γνωμοδότηση του ΣΧΟΠ Περιφέρειας 
Κρήτης όπως αυτή διατυπώνεται στο πρακτικό με χρο¬ 
νολογία 2.12.2005, συνεδρίαση 14η, θέμα 4ο. 

11. Το γεγονός ότι ο καθορισμός του πλάτους των 
οδών στους οικισμούς Καλλιθέα, Πρασσά και Καρτερού 
του Δήμου Ν. Αλικαρνασσού, επιβάλλεται από κυκλοφο¬ 
ρικούς, περιβαλλοντικούς και πολεοδομικούς λόγους. 

12. Το γεγονός ότι από τις κανονιστικές διατάξεις αυ¬ 
τής της απόφασης δεν προκαλείται δαπάνη σε βάρος 
του κρατικού προϋπολογισμού και του οικείου ΟΤΑ., 
αποφασίζουμε: 

1. Το πλάτος των οδών στους οικισμούς Καλλιθέα 
Πρασσά και Καρτερού και για το εντός των ορίων τμήμα 
τους καθορίζεται στα οκτώ (8) μέτρα. 

2. Η ισχύς της παρούσας άρχεται από τη δημοσίευσή 
της στην Εφημερίδα της Κυβέρνησης. 

Η απόφασή αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 10 Δεκεμβρίου 2005 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΕΥΣΤΑΘΙΟΣ ΤΖΟΥΑΝΑΚΗΣ 

-♦- 

Αριθ. Τ.Υ. 2149 (4) 

Διαπίστωση υπαγωγής στις νέες διατάξεις για τις απαλ¬ 
λοτριώσεις της μελέτης «οδικό τμήμα της μελέτης 
από Διακλάδωση Χερσονήσου έως Οροπ. Λασιθίου» 
τμήμα I (από διακλάδωση Χερσονήσου έως Αρπα 
ΒρΙαεΙι), τμήμα II (από κόμβο Οροπ. Λασιθίου έως Πο¬ 
ταμιές) και Τμήμα III (από Αβδού έως Κράσι). 

Ο ΝΟΜΑΡΧΗΣ ΗΡΑΚΛΕΙΟΥ 

1. Τα άρθρα 1 έως 4 του ν. 2882/2001 «Κώδικας Αναγκα¬ 
στικών Απαλλοτριώσεων Ακινήτων. 

2. Το άρθρο 1 του ν. 653/1977 περί υποχρεώσεως των 
παρόδιων για την διάνοιξη Εθνικών Επαρχιακών Οδών 
κ.λ.π. 

3. Το ν. 960/1979 περί επιβολής υποχρεώσεων προς 
τη δημιουργία χώρων στάθμευσης αυτοκινήτων κ.λ.π. 


άοθοο 

9 και παο. 4. 

4. Το ν. 947/1979 περί οικιστικών περιοχών άρθρο 26 
παρ. 9 και 10. 

5. Τα άρθρα 2 και 3 του π.δ. 929/1979 περί εκτελέσεως 
του άρθρου 1 του ν. 653/1977. 

6. Το ν. 2040/1992 και το ν. 2052/1992 ερμην. Εγκυκλί¬ 
ου του ΥΠΕΧΩΔΕ και της από 24.10.1983 και 21.5.1985 
γνωματεύσεις της Νομικής Δ/νσης του ΥΠΕΧΩΔΕ περί 
αλλαγής λωρίδας επιβάρυνσης των παρόδιων ιδιοκτη¬ 
τών από 15 μ. σε 20 μ. 

7. Την υπ’ αριθμ. 5776/14.6.2002 απόφασή μας με την 
οποία εγκρίθηκε το κτηματολόγιο της μελέτης «οδικό 
τμήμα της μελέτης από Διακλάδωση Χερσονήσου εως 
Οροπ. Λασιθίου» τμήμα I (από διακλάδωση Χερσονήσου 
έως Αρυα δρίεείι), Αναδοχών μελετητών: ΤΟ.Π.Π.Ο.Σ. Μ. 
Βαρδουλάκης & Συνεργάτες Ε.Π.Ε., Π. Χριστοφάκης Αγρ. 
Τοπογράφος Μηχαν., Ο. Παπαδάκης Αγρ. Τοπογράφος 
Μηχαν., Ν. Γιαννακάκη Βιολόγος, Ν. Στάππας Γεωλόγος 
συνολικής έκτασης 91.693,90Μ2. 

8. Την υπ’ αριθμ. 5558/5.6.2003 απόφασή μας με την 
οποία εγκρίθηκε το κτηματολόγιο της μελέτης «οδικό 
τμήμα της μελέτης από Διακλάδωση Χερσονήσου εως 
Οροπ. Λασιθίου», τμήμα II (από κόμβο Οροπ. Λασιθίου 
έως Ποταμιές), Αναδοχών μελετητών: ΤΟ.Π.Π.Ο.Σ. Μ. 
Βαρδουλάκης & Συνεργάτες Ε.Π.Ε., Π. Χριστοφάκης Αγρ. 
Τοπογράφος Μηχαν., Θ.Παπαδάκης Αγρ. Τοπογράφος 
Μηχαν., Ν. Γ ιαννακάκη Βιολόγος, Ν. Στάππας Γ εωλόγος 
συνολικής έκτασης 201.722 Μ2. 

9. Την υπ’ αριθμ. 123/9.2.2005 απόφασή μας με την 
οποία εγκρίθηκε το κτηματολόγιο της μελέτης «οδι¬ 
κό τμήμα της μελέτης από Διακλάδωση Χερσονήσου 
έως Οροπ. Λασιθίου» Τμήμα III (από Αβδού έως Κράσι) 
Αναδοχών μελετητών: ΤΟ.Π.Π.Ο.Σ. Μ. Βαρδουλάκης & 
Συνεργάτες Ε.Π.Ε., Π. Χριστοφάκης Αγρ. Τοπογράφος 
Μηχαν., Ο. Παπαδάκης Αγρ. Τοπογράφος Μηχαν., Ν. Γι- 
αννακάκη Βιολόγος, Ν. Στάππας Γεωλόγος συνολικής 
έκτασης 325.232 Μ2., διαπιστώνουμε: 

Ότι έχουν εφαρμοστεί οι νέες διατάξεις των απαλ¬ 
λοτριώσεων (άρθρο 1 του ν. 653/1977 σε συνδυασμό 
με την παρ. 9 & 10 του άρθρου 62 του ν. 947/1979 και 
του ν. 2052/1992) για τη βελτίωση του οδικού άξονα 
«Διακλάδωση Χερσονήσου έως Οροπ. Λασιθίου τμήμα 

I από διακλάδωση Χερσονήσου έως Αρυα δρΙαεΙι, Τμήμα 

II από κόμβο Οροπ. Λασιθίου έως Ποταμιές, Τμήμα III 
από Αβδού έως Κράσι». Τα υπόψη μελετούμενα οδικά 
τμήματα απεικονίζονται: 

1) Στα από τον Ιούνιο του 2003 εγκεκριμένα κτηματο- 
λογικά διαγράμματα του τμήματος I (από διακλάδωση 
Χερσονήσου έως Αρυα δρΙαείί). 

2) Στα από τον Ιούνιο του 2002 εγκεκριμένα κτηματο- 
λογικά διαγράμματα του τμήματος II (από κόμβο Οροπ. 
Λασιθίου έως Ποταμιές). 

3) Στα από Φεβρουάριο του 2005 εγκεκριμένα κτη- 
ματολογικά διαγράμματα του τμήματος III (από Αβδού 
εως Κράσι). 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Ηράκλειο, 24 Φεβρουάριου 2006 

Ο Νομάρχης 
ΔΗΜΗΤΡΗΣ ΣΑΡΡΗΣ 
-♦- 

(5) 

Στην υπ’ αριθμ. 2297/4.6.1982 απόφαση του Νομάρχη 
Χαλκιδικής με την οποία καθορίστηκαν τα όρια του 
αιγιαλού, παραλίας και παλαιού αιγιαλού στη θέση 
Πευκοχώρι Κασσάνδρας, που δημοσιεύτηκε στο Φ.Ε.Κ. 
536/τ.Δ/8.11.1982) γίνεται η διόρθωση: 

Από το εσφαλμένο «Πολύγυρος σήμερα την 15 Ιουνίου 
1982, ημέρα Πέμπτη....» στο ορθό: «Πολύγυρος σήμερα 
την 15 Ιουνίου 1981, ημέρα Πέμπτη...... 

(Από την Κτηματική Υπηρεσία Νομού Χαλκιδικής) 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

